કાનજીભાઈ-કાન્તાબેન, સુરેન્દ્રનગરના મહાજન મંડળના શ્રેષ્ઠીઓ, દોશીશેઠ, સાવ ગાંડો થઈ ગયેલો અને ક્રમશઃ ખુલતો જતો પ્રભુ, સુરેન્દ્રનગરના સિનેમાગૃહો, મોટા માસ્તર, ગમ્મભા બાપુ, અનુપભાઈ જેવા સેવાભાવી માણસોથી માંડી મજબૂત પ્રેમીઓ, ગામને હર્યુભર્યું રાખનારાં અને જીવન્ત અનુભવ કરાવનારાં કુંભાર, દરજી, દુષ્કાળમાંથી ઉગરવા ને જીવતા સમાધી લેવા તૈયાર થતા બાવાજી, રબારી બાઈનો વટ- છેલ્લે આવતો વાહણ પગી- જેવા પાત્રો અને કથામાં અત્યંત વેગ પૂરનારાં પ્રસંગોમાં રામીની ઘરવાપસી, પેમામારાજનો પ્રેમ-પ્રસંગ, અંબારામ-ગંગારામની વિશિષ્ટ કરામત, મોટા માસ્તર અને એમના મોટાભાઈને નડેલું પૂર અને બચાવ, રસિલા અને જાદવજીની કથા, ભૂતના બેએક પ્રસંગો, ભયાનક પૂરના પ્રસંગોથી માંડી જીવતે જીવ (મગનીરામ) સમાધિ લેવા તૈયાર થવું પડે એવો વિકરાળ દુષ્કાળ આ કથામાં આલેખાયેલ છે.